**OBAVIJEST I UPUTE KANDIDATIMA**

U Narodnim novinama broj 22/14 od 19. veljače 2014. godine, objavljen je Natječaj za prijam u službu višeg stručnog suradnika za proračun i računovodstvo te se daju upute kako slijedi:

Prijave na Natječaj podnose se zaključno sa 27. 02. 2014. godine

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta –** viši stručni suradnik za proračun i računovodstvo

- sudjeluje u obavljanju poslova izrade proračuna, te uvođenja i praćenja sustava lokalne riznice,

- obavlja suštinsku kontrolu računovodstvene dokumentacije prije knjiženja, odnosno, unosa u sustav,

- surađuje i koordinira procese lokalne riznice između Grada i proračunskih korisnika,

- sudjeluje u primjeni Zakona o fiskalnoj odgovornosti u Gradu i njegovim proračunskim korisnicima,

- izrađuje interna financijska izvješća prema zahtjevima gradonačelnika, te odgovarajuća financijska izvješća po zahtjevima ministarstava ili drugih tijela javne uprave,

- prati i savjetuje o primjeni Zakona, pravilnika i svih propisa vezanih uz područje računovodstva i financija,

- u slučaju duže odsutnosti referenta za vođenje gradskih poreza, obračun plaća i naknada, radi obračun i isplatu plaća i drugih primanja službenika, namještenika i dužnosnika te naknada koje imaju karakter oporezivih primanja i izrađuje sva zakonom propisana izvješća vezana uz plaće i naknade,

- obavlja i druge poslove po nalogu.

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Upravnim tijelima Grada Koprivnice za radno mjesto viši stručni suradnik za proračun i računovodstvo propisan je koeficijent 2,33 dok je osnovica utvrđena Odlukom gradonačelnika i iznosi 4.400,00 kuna (bruto).

**Način obavljanja prethodne provjere znanja i sposobnosti kandidata**

Za kandidate prijavljene na Natječaj koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Natječaj.

Intervju će biti proveden samo s kandidatima koji su ostvarili najmanje 50% bodova iz provjere znanja i sposobnosti kandidata na provedenom pisanom testiranju.

Postupak testiranja i intervjua provest će Povjerenstvo za provedbu Natječaja. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedenog testiranja i razgovora (intervjua), Povjerenstvo za provedbu Natječaja utvrđuje rang listu kandidata prema ukupnom broju ostvarenih bodova.

**Područja testiranja te pravni i drugi izvori za pripremanje kandidata za testiranje:**

* Zakon o lokalnoj i područnoj (regionalnoj) samoupravi („Narodne novine“ broj 33/01.,

 60/01.- vjerodostojno tumačenje, 129/05., 109/07., 125/08., 36/09. 150/11., 144/12. i

 19/13.- pročišćeni tekst)

* Zakon o proračunu ("Narodne novine" broj 87/08. i 136/12.)
* Zakon o fiskalnoj odgovornosti („Narodne novine“ broj 139/10.)
* Pravilnik o proračunskom računovodstvu i Računskom planu („Narodne novine“ broj 114/10.)
* Pravilnik o financijskom izvještavanju u proračunskom računovodstvu („Narodne novine“ broj 32/11.)
* Pravilnik o proračunskim klasifikacijama („Narodne novine“ broj 26/10. i 120/13.)
* Pravilnik o polugodišnjem i godišnjem izvještaju o izvršenju proračuna („Narodne novine“ broj 24/13.)

**Postupak testiranja**

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa kojom se dokazuje identitet osobe.

Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat koji nije pristupio testiranju povukao prijavu na Natječaj.

Nakon utvrđivanja identiteta i svojstva kandidata, kandidatima će biti podijeljena pitanja iz

navedenih područja testiranja, dok se provjerom znanja rada na računalu smatra samostalan rad na računalu prilikom pisanog testiranja.

 Vrijeme trajanja testiranja – 60 minuta.

Za vrijeme testiranja nije dopušteno:
- koristiti se bilo kakvom literaturom odnosno bilješkama,
- koristiti mobitel ili druga komunikacijska sredstva,
- napuštati prostoriju u kojoj se provjera odvija,
- razgovarati s ostalim kandidatima niti na bilo koji drugi način remetiti koncentraciju kandidata.

Poziv za testiranje bit će objavljen najmanje 5 dana prije testiranja na web stranici ([www.koprivnica.hr](http://www.koprivnica.hr)) i oglasnoj ploči Grada Koprivnice, Zrinski trg 1.

**Ostale upute.**

Podnositelji prijava dužni su u prijavi priložiti sve priloge i podatke naznačene u Natječaju i to u obliku navedenom u Natječaju budući da manjak samo jedne isprave ili dostava jedne isprave u neodgovarajućem obliku isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u Natječaju.

Nadalje, prijave kandidata koji ne ispunjavaju sve formalne uvijete za prijam u službu navedene u Natječaju ne upućuju se u dalji postupak provjere znanja i sposobnosti i o tome će se podnositelj prijave obavijestiti pisanim putem.

Povjerenstvo za provedbu Natječaja